Sørrollnes

Sørrollnes (nordsamisk: Orjješ Rállegeahči) er ei bygd i Ibestad kommune i Troms. Stedet ligger på sørvestspissen av øya Rolla. Sørrollnes har fergeforbindelse til Harstad (Stangnes) (fylkesvei 848, 40 minutter). Det er veiforbindelse østover til kommunesenteret Hamnvik.

På Sørrollnes ligger Sørrollnes kapell fra 1976. På Sørrollnes finnes også gravhauger og hustufter fra eldre jernalder. En tursti går fra snuplassen på Sørrollnes til Foldnes lenger nord på Rolla. Sørrollnes hørte opprinnelig til det daværende Trondenes herred og ble i 1926 en del av Skånland herred. Siden 1964 har Sørrollnes og dermed hele Rolla tilhørt Ibestad kommune.

Veien mellom Sørrollnes og Hamnvik ble bygd på slutten av 1950-tallet. Fergeforbindelsen til Harstad har vært i drift siden 1. januar 1966.Harstad Tidende 4. januar 1966 Ny fergekai på Sørrollnes ble åpnet i 2006.

 Referanser 

 Kilder 
Artikkel av Malvin Karlsen i Harstad Tidende 24. mars 2007

 Eksterne lenker 
 https://www.tromskortet.no/getfile.php/1330782-1609355961/Rutetabeller%20%28pdf%29/2021/Ferge%202021/TFT_rutetabell_ferge175%202021.pdf 

Kategori:Fergesteder i Troms
Kategori:Bosetninger i Ibestad